****

Európska únia

Európsky fond regionálneho

rozvoja

**Vzor CKO č. 36**

**verzia 1**

**Programové obdobie 2014 – 2020**

|  |  |
| --- | --- |
| **Vec:** | Minimálny štandard príručky pre odborných hodnotiteľov |
| **Určené pre:** | Riadiace orgánySprostredkovateľské orgány |
| **Na vedomie:** | Certifikačný orgánOrgán audituGestori horizontálnych princípov |
| **Vydáva:** | Centrálny koordinačný orgánÚrad podpredsedu vlády SR pre investície a informatizáciu v súlade s kapitolou 1.2, ods. 3, písm. a) Systému riadenia európskych štrukturálnych a investičných fondov |
| **Záväznosť:** | Vzor má odporúčací charakter a subjekty, ktorým je vzor určený sú oprávnené využiť iný vzor. |
| **Dátum vydania:** | 22.12.2017 |
| **Dátum účinnosti:** | 22.12.2017 |
| **Schválil:** | JUDr. Denisa Žilákovágenerálna riaditeľka sekcie centrálny koordinačný orgán |

1 Úvod

Predmetom odborného hodnotenia ŽoNFP je odborné, nezávislé, objektívne, transparentné a spätne overiteľné posúdenie navrhovaného projektu na základe hodnotiacich kritérií. Odborný hodnotiteľ vykonáva odborné hodnotenie v súlade s príručkou pre odborných hodnotiteľov (ďalej aj „príručka“). Príručka je vypracovaná v súlade so Systémom riadenia EŠIF a metodickými pokynmi CKO.

Cieľom tohto štandardu je zabezpečiť, aby príručky pre odborných hodnotiteľov poskytovali odborným hodnotiteľom jednoznačné inštrukcie v procese odborného hodnotenia ŽoNFP, oboznámili ich s povinnosťami a organizáciou procesu odborného hodnotenia za účelom zabezpečenia štandardizovaného a transparentného výkonu odborného hodnotenia v záujme eliminácie subjektívneho ľudského faktora a zabezpečenia správnosti aplikácie schválených hodnotiacich kritérií.

2 Minimálne obsahové náležitosti príručky pre odborných hodnotiteľov

|  |
| --- |
| 1. **Práca s príručkou**
 |
| *RO predstaví príručku pre odborných hodnotiteľov a definuje spôsob práce s príručkou pre odborných hodnotiteľov, uvedie obsah, prehľad používaných skratiek a základných pojmov a v prípade používania grafických symbolov aj prehľad všetkých využívaných symbolov s popisom. Ak príručka pre odborných hodnotiteľov obsahuje prílohy, ktoré bude odborný hodnotiteľ využívať pri realizácii odborného hodnotenia, RO uvedie spôsob práce s prílohami. RO uvedie, na aký typ projektov sa príručka vzťahuje (dopytovo-orientované, národné projekty, veľké projekty, projekty technickej pomoci - ak relevantné).* |

|  |
| --- |
| 1. **Všeobecné informácie k odbornému hodnoteniu žiadostí o NFP**
 |
| * 1. ***Základný popis práv a povinností odborných hodnotiteľov***
 |
| *RO uvedie prehľadnú informáciu a zhrnutie úlohy odborného hodnotiteľa v procese odborného hodnotenia, vrátane jeho základných práv a povinností. Ak sú práva a povinnosti súčasťou dohody o vykonaní práce, uvedie RO túto skutočnosť do tejto časti. V prípade, že RO vypracuje etický kódex odborného hodnotiteľa, uvedie do tejto časti, že odborní hodnotitelia sú povinní ho dodržiavať.* |
| * 1. ***Predchádzanie konfliktu záujmov[[1]](#footnote-1)***
 |
| *RO uvedie pre odborného hodnotiteľa informáciu, v akých prípadoch môže dôjsť ku konfliktu záujmov pri výkone odborného hodnotenia, vrátane popisu postupov pri identifikácii konfliktu záujmov zo strany odborného hodnotiteľa.**RO popíše postupy pri identifikácií konfliktu záujmov aj z iných strán, resp. prípad keď odbornému hodnotiteľovi, bol zistený konflikt záujmov, o ktorom mal vedomosť a neinformoval o ňom RO/SO.**RO uvedie odkaz na prílohu Čestné vyhlásenie o nestrannosti, zachovaní dôvernosti informácií a vylúčení konfliktu záujmov, v ktorej bude odborný hodnotiteľ povinný deklarovať, či je, resp. nie je v konflikte záujmov.* |
| * 1. ***Informácia o type a vecnom zameraní hodnotených projektov***
 |
| *RO popíše, aké typy projektov budú predmetom hodnotenia, a to nielen z hľadiska toho, či sa jedná o dopytovo-orientované alebo národné projekty, ale aj z hľadiska tematickej oblasti zamerania projektov (ak relevantné). RO uvedie operačný program a prioritné osi, na ktoré sa táto príručka pre hodnotiteľov vzťahuje.* |
| * 1. ***Informácia o type a štruktúre hodnotiacich kritérií***
 |
| *RO popíše informáciu do akých kategórií/skupín sú rozdelené hodnotiace kritériá, aké typy hodnotiacich kritérií sú používané (bodované a vylučujúce), aké sú rozsahy bodového hodnotenia. V prípade, ak sa využíva dvojkolový proces a vydáva sa jedna príručka pre obe kolá, je potrebné rozlíšiť a identifikovať, ktoré kritériá sa používajú a akým spôsobom v prvom kole a v druhom kole. V rámci tejto časti RO taktiež popíše minimálne požiadavky na splnenie podmienok odborného hodnotenia.* |
| * 1. ***Informácia o zdrojoch pre odborné hodnotenie ŽoNFP***
 |
| *RO popíše, aké zdroje bude odborný hodnotiteľ primárne využívať pri výkone odborného hodnotenia Žiadostí o NFP. Ak relevantné, RO uvedie odkazy na tieto zdroje.* |
| * 1. ***Informácia o zverejňovaní zoznamov odborných hodnotiteľov a výstupov z odborného hodnotenia***
 |
| *RO popíše, akým spôsobom sú zverejňované zoznamy odborných hodnotiteľov, výstupy z odborného hodnotenia. RO uvedie v príručke pre hodnotiteľov aj obsah informácii, ktoré budú zverejňované. Zverejňovanie je upravené v Metodickom pokyne CKO č.29 k výberu odborných hodnotiteľov.* |

|  |
| --- |
| 1. **Organizačno - technické zabezpečenie odborného hodnotenia žiadostí o NFP**
 |
| * 1. ***Subjekty a zamestnanci, zapojení do výkonu odborného hodnotenia a spôsob komunikácie RO s hodnotiteľom***
 |
| *RO popíše,  akým spôsobom bude prebiehať komunikácia medzi RO a odborným hodnotiteľom. Odporúča sa stanoviť vždy jednu kontaktnú osobu (alebo viac) pre odborného hodnotiteľa zo strany RO, ktorá bude zabezpečovať kompletnú komunikáciu s odborným hodnotiteľom (vrátane organizačno-technického zabezpečenia OH).*  |
| * 1. ***Administratívne povinnosti pred začiatkom odborného hodnotenia***
 |
| *RO popíše, aké administratívne povinnosti je odborný hodnotiteľ povinný splniť pred samotným začiatkom odborného hodnotenia, napr.:* * *podpísať dohodu o vykonaní práce (ak relevantné),*
* *absolvovať školenie odborných hodnotiteľov,*
* *preukázateľne oboznámiť s BOZP v súlade so zákonom č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov,*
* *podpísať čestné vyhlásenie o nestrannosti, zachovaní dôvernosti informácií a vylúčení konfliktu záujmov (príloha č. 1),*
* *prevziať menovací dekrét,*
* *podpísať zoznam pridelených projektov na hodnotenie.*

*V prípade, ak v čase schválenia príručky pre odborných hodnotiteľov nebudú s odbornými hodnotiteľmi uzatvorené zmluvné vzťahy, definujúce práva a povinnosti odborného hodnotiteľa, môže príručka pre odborného hodnotiteľa obsahovať informácie o spôsobe uzatvorenia takéhoto zmluvného vzťahu.* |
| * 1. ***Organizačno – technické náležitosti výkonu odborného hodnotenia žiadostí o NFP***
 |
| *RO rámcovo popíše, akým spôsobom bude prebiehať výkon odborného hodnotenia z administratívneho hľadiska, to znamená miesto výkonu odborného hodnotenia, spôsob nakladania s dokumentáciou, nevyhnutné technické predpoklady, spôsob zaznamenávania výsledkov hodnotenia do ITMS2014+,a iné. ). RO zároveň popíše opatrenia, zavedené pre zamedzenie úniku informácií o hodnotených ŽoNFP (napr. Čestné vyhlásenie o nestrannosti, zachovaní dôvernosti informácií a vylúčení konfliktu záujmov,* *Etický kódex odborného hodnotiteľa). Taktiež RO uvedie informáciu o spôsobe technického zabezpečenia aplikácie vybraných nástrojov overovania hospodárnosti a efektívnosti navrhovaných výdavkov (napr. CRZ, cenové mapy, analytické nástroje, ARACHNE a i.).**V prípade ak sa aplikuje hodnotenie skupinou expertov, RO okrem vyššie uvedeného popíše aj akým spôsobom bude prebiehať zasadnutie hodnotiacej komisie.* |
| * 1. ***Zabezpečenie účasti partnerov v procese odborného hodnotenia***
 |
| *RO popíše, ktoré ďalšie subjekty sú oprávnené zúčastniť sa výkonu odborného hodnotenia, akým spôsobom je im oznamovaná možnosť účasti pri výkone odborného hodnotenia, aké sú práva a povinnosti týchto subjektov, vrátane spôsobu vylúčenia konfliktu záujmov, akým spôsobom bude RO postupovať v prípade porušenia týchto povinností a akým spôsobom môžu tieto subjekty komunikovať s RO a oznamovať prípadné porušenia postupov pre výkon odborného hodnotenia.*  |
| * 1. ***Školenie odborných hodnotiteľov***
 |
| *RO popíše, akým spôsobom prebieha školenie odborných hodnotiteľov, spôsob prihlásenia sa na školenie alebo oslovenia odborného hodnotiteľa zo strany RO za účelom zabezpečenia účasti na školení. RO popíše, ktoré oblasti budú predmetom školenia, a s ktorými dokumentmi je odborný hodnotiteľ povinný oboznámiť sa pred začatím odborného hodnotenia mimo absolvovania školenia.* *RO identifikuje aké sú predpoklady zo strany odborných hodnotiteľov pre účasť na školení (napr. nevyhnutné technické znalosti), akým spôsobom bude preukazovaná účasť na školení (napr. certifikát, potvrdenie, podpísaná prezenčná listina zo školenia).* *Ak relevantné, RO rovnako informuje, akým spôsobom môže odborný hodnotiteľ požiadať o ad hoc školenie, resp. akým spôsobom prebieha školenie v prípade zmien v dokumentoch s vplyvom na výkon odborného hodnotenia.* |

|  |
| --- |
| 1. **Proces odborného hodnotenia žiadostí o NFP**
 |
| * 1. ***Rámcový popis najčastejších nedostatkov***
 |
| * *RO rámcovo popíše najčastejšie nedostatky, identifikované pri výkone odborného hodnotenia (je relevantné iba ak RO/SO identifikoval v predchádzajúcich odborných hodnoteniach opakovane sa vyskytujúce nedostatky)*
 |
| * 1. ***Postup pri dožiadaní doplňujúcich informácií (ak relevantné)***
 |
| *RO popíše podmienky, za akých je možné požiadať žiadateľa o doplňujúce informácie. RO popíše postup spracovania požiadavky na doplnenie v prípade, ak sa počas odborného hodnotenia zistí, že na posúdenie splnenia podmienok odborného hodnotenia je potrebné poskytnúť zo strany žiadateľa doplňujúce informácie. RO uvedie povinné náležitosti takejto požiadavky a lehoty, súvisiace so zaslaním požadovaných informácií. RO za týmto účelom napríklad vypracuje formulár výzvy na doplnenie ŽoNFP v rámci odborného hodnotenia , ktorý bude tvoriť prílohu príručky pre odborných hodnotiteľov.RO stanoví pre odborného hodnotiteľa povinnosť každý prípad dožiadania zaznamenať v relevantnom hodnotiacom hárku (v nadväznosti na skutočnosť, kto z hodnotiteľov si údaje dožiadal) v komentári relevantného hodnotiaceho kritéria.* |
| * 1. ***Spôsob vypracovania individuálneho hodnotiaceho hárku***
 |
| *RO popíše spôsob vypracovania individuálneho hodnotiaceho hárku, vrátane popisu hodnotiaceho hárku, jeho polí, ktoré musí odborný hodnotiteľ vyplniť a vysvetlenia presného postupu jeho vyplnenia a podpísania. Individuálny hodnotiaci hárok môže byť použitý napríklad v prípade využitia inštitútu tretieho hodnotiteľa alebo skupiny expertov. Základom pre individuálny hodnotiaci hárok je vzor CKO č. 21.*  |
| * 1. ***Spôsob vypracovania spoločného hodnotiaceho hárku***
 |
| *RO popíše spôsob vypracovania spoločného hodnotiaceho hárku, vrátane popisu hodnotiaceho hárku, jeho polí, ktoré musia odborní hodnotitelia vyplniť a vysvetlenia presného postupu jeho vyplnenia a podpísania.*  |
| * 1. ***Postup pre prípad nezhody odborných hodnotiteľov***
 |
| *RO popíše postup v prípade nezhody odborných hodnotiteľov, vrátane spôsobu oznámenia nezhody, spôsobu jej zaznamenania (písomné oznámenie nezhody zaznamenajú odborní hodnotitelia v hodnotiacom hárku alebo v samostatnom dokumente, kde sa pripoja podpisy odborných hodnotiteľov) , postupe aplikovanom po jej oznámení a postupe ďalšieho hodnotenia príslušnej žiadosti o NFP.*  |
| * 1. ***Postup pre hodnotenie realizované skupinou expertov (ak relevantné)***
 |
| *RO popíše postup hodnotenia žiadostí o NFP skupinou expertov, vrátane vypracovania spoločného hodnotiaceho hárku, spolu s jeho popisom, popisom jeho polí, ktoré musia odborní hodnotitelia vyplniť a vysvetlenia presného postupu jeho vyplnenia a podpísania.* |
| * 1. ***Postup pre hodnotenie projektových zámerov v rámci dvojkolového procesu (ak relevantné)***
 |
| *V prípade ak sa využíva dvojkolový proces a vydáva sa jedna príručka pre obe kolá, RO popíše postupy špecifické pre hodnotenie projektových zámerov, vrátane presne stanovených lehôt a povinností pre odborných hodnotiteľov, s uvedením príslušných formulárov v prílohách príručky pre odborných hodnotiteľov.* |
| * 1. ***Formálna kontrola hodnotiaceho hárku odborného hodnotenia***
 |
| *RO/SO môže skontrolovať, či hodnotiaci hárok obsahuje vyhodnotenie hodnotiacich kritérií, popis záverov z odborného hodnotenia a súčet dosiahnutých bodov z odborného hodnotenia. Či je ku každému hodnotiacemu kritériu zároveň uvedený slovný komentár odborných hodnotiteľov, ktorý obsahuje jasné a čo najpresnejšie zdôvodnenie prideleného počtu bodov, t. j. na základe čoho bol pridelený maximálny počet bodov, resp. na základe čoho došlo k zníženiu počtu bodov pri bodovaní. Či je v prípade vylučovacích kritérií uvedené podrobné zdôvodnenie vyhodnotenia príslušného vylučovacieho kritéria. Taktiež, či je v oboch prípadoch uvedený odkaz na konkrétnu časť ŽoNFP, prílohu/prílohy ŽoNFP, resp. inú dokumentáciu, na základe ktorej odborný hodnotiteľ vyhodnotil príslušné hodnotiace, bodové, resp. vylučovacie kritérium. RO/SO kontroluje hodnotiaci hárok po formálnej stránke – administratívna, matematická a logická stránka. RO/SO nezasahuje do obsahovej a odbornej časti hodnotenia. Ak relevantné, RO/SO vyhotoví z tejto kontroly Kontrolný zoznam na formálnu kontrolu hodnotiaceho hárku odborného hodnotenia žiadosti o nenávratný finančný príspevok.* |

|  |
| --- |
| 1. **Spôsob vyhodnotenia kritérií pre výber projektov**
 |
| * 1. **Sumárna informácia o kritériách pre výber projektov**
 |
| *RO uvedie sumárne informácie o aplikovaných kritériách pre výber projektov minimálne v nasledovnom rozsahu:*

|  |  |  |
| --- | --- | --- |
| ***Názov kritéria*** | ***Typ kritéria*** | ***Hodnotiaca škála*** |

 |
| * 1. **Spôsob vyhodnotenia jednotlivých kritérií pre výber projektov**
 |
| *RO pre každé kritérium pre výber projektov uvedie informácie minimálne v nasledovnom rozsahu:*

|  |  |
| --- | --- |
| ***Povinná informácia*** | ***Minimálny štandard*** |
| *Číslo kritéria* | *-*  |
| *Hodnotená oblasť* |  |
| *Názov kritéria* | *-* |
| *Typ kritéria (vylučujúce/bodované)* |  |
| *Opis kritériá* | *RO uvedie opis kritéria, teda čo je predmetom hodnotenia, čo bude odborný hodnotiteľ posudzovať*  |
| *Zdroj informácií* | *RO uvedie všetky príslušné časti ŽoNFP a všetky relevantné prílohy ŽoNFP, nevyhnutné pre overenie hodnotiaceho kritéria. V prípade, ak je pre overenie kritéria potrebné využiť externý zdroj (napr. metodika, benchmark, štatistická hodnota), RO uvedie odkaz, kde hodnotiteľ predmetný zdroj nájde.* |
| *Spôsob aplikácie hodnotiaceho kritéria* | *RO uvedie inštrukcie, akým spôsobom má odborný hodnotiteľ splnenie príslušného kritéria hodnotiť. RO uvedie postup krokov, potrebných pre vyhodnotenie kritéria (napr. v prípade potreby použitia vzorcov a výpočtov zo strany odborného hodnotiteľa, RO uvedie jednoznačný postup pre výpočet číselných hodnôt). V prípade bodovaných kritérií musí byť jednoznačne uvedené, aké presné podmienky musia byť splnené pre získanie príslušného počtu bodov. Popis musí byť jednoznačný, aby sa zamedzilo rozdielnemu chápaniu a spôsobu hodnotenia. V prípade vylučovacích kritérií musí byť jednoznačne uvedené, aké presné podmienky musia byť splnené pre odpoveď áno.**V rámci tejto časti je potrebné popísať aj spôsob vyplnenia komentára k príslušnému kritériu.* |
| *Hodnotenie/počet bodov* | *RO uvedie hodnotiacu škálu pre príslušné kritérium. RO uvedie, že podmienky pre získanie príslušného počtu bodov nesmú byť neurčitého charakteru, napr. 1 bod - málo, 2 - body primerane, a pod. Spôsob prideľovania počtu bodov musí byť preskúmateľný z tretej strany, napr. auditom, certifikačným overovaním, atď. a tiež zo strany odborného hodnotiteľa popísaný v komentári príslušného bodového kritéria.* |

 |

|  |
| --- |
| 1. **Povinné prílohy príručky pre odborných hodnotiteľov**
 |
| *RO ako prílohy príručky pre odborných hodnotiteľov uvedie minimálne nasledovné dokumenty:*1. *Čestné vyhlásenie o nestrannosti, zachovaní dôvernosti informácií a vylúčení konfliktu záujmov*
2. *Etický kódex odborného hodnotiteľa (nepovinné)*
3. *Formulár výzvy na doplnenie ŽoNFP v rámci odborného hodnotenia (v prípade, ak bude mať RO proces, ktorý obsahuje tento formulár)*
4. *Formulár Individuálneho hodnotiaceho hárku odborného hodnotenia ŽoNFP*
5. *Formulár Spoločného hodnotiaceho hárku odborného hodnotenia ŽoNFP[[2]](#footnote-2)*
6. *Kontrolný zoznam na formálnu kontrolu hodnotiaceho hárku odborného hodnotenia žiadosti o nenávratný finančný príspevok (ak relevantné)*
 |

*Príloha č.6:*

*Vzor kontrolného zoznamu na formálnu kontrolu hodnotiaceho hárku odborného hodnotenia žiadosti o nenávratný finančný príspevok*

|  |
| --- |
| **Meno hodnotiteľa**: Názov žiadosti o NFP: Kód žiadosti o NFP:  |

| **č.** | **Kontrolné otázky** | **áno** | **nie** | **iné** | **Poznámka** |
| --- | --- | --- | --- | --- | --- |
| 1 | Odovzdal hodnotiteľ všetku dokumentáciu, ktorú dostal pre potreby hodnotenia konkrétnej žiadosti o NFP ? |  |  |  |  |
| 2 | Sú správne a úplne vyplnené údaje v hlavičke hodnotiaceho hárku? |  |  |  |  |
| 3 | Uviedol hodnotiteľ zdôvodnenie ku každému kritériu? |  |  |  |  |
| 4 | Zaznamenal hodnotiteľ správne, či žiadosť o NFP vyhovela, resp. nevyhovela (v časti „výsledok odborného hodnotenia“)? |  |  |  |  |
| 5 | Je navrhovaná výška NFP v súlade so sumou oprávnených výdavkov v návrhu na zmenu rozpočtu? |  |  |  |  |
| 6 | Sú všetky jednotkové ceny rovnaké alebo nižšie (v prípade zníženia jednotkovej ceny hodnotiteľom), ako uviedol žiadateľ v rozpočte žiadosti o NFP? |  |  |  |  |
| 7 | Sú dodržané všetky limity, stanovené vo výzve (napr. pomer priamych a nepriamych výdavkov...)? |  |  |  |  |
| 8 | Je hodnotiaci hárok podpísaný, je uvedený dátum a meno hodnotiteľa? |  |  |  |  |
|  **Vypracoval:**  |  |  |  |   |
|  Meno a priezvisko:  |  |  | Dátum:  |
|  Pozícia:  |  |  | Podpis: |
|  |  |  |  |
|  |  |  |  |  |

Tento *vzor kontrolného zoznamu na formálnu kontrolu hodnotiaceho hárku odborného hodnotenia žiadosti o nenávratný finančný príspevok* nie je pre RO povinný.

1. Konflikt záujmov upravuje § 46 zákona o príspevku z EŠIF a Metodický pokyn č.29 k výberu odborných hodnotiteľov. [↑](#footnote-ref-1)
2. V rámci Príručky pre odborných hodnotiteľov môže uviesť RO informáciu o individuálnom hodnotiacom hárku, že jeho vzor je totožný so spoločným hodnotiacim hárkom odborného hodnotenia ŽoNFP, pričom ho podpisuje iba ten odborný hodnotiteľ, ktorý ho vypracoval. V tom prípade, RO nemusí dať *Formulár Individuálneho hodnotiaceho hárku odborného hodnotenia ŽoNFP* ako prílohu príručky pre odborných hodnotiteľov. [↑](#footnote-ref-2)